Was esch das för es Liechtli?  Was esch das för en Schiin?  De Chlaus met de Latärne  lauft grad de Wald dur-y.  Sin Esel, dä hed glade,  är rüeft, J-a, J-a!  Höt daf i med mim Meischter  Emol is Städtli go!  Im Sack, do heds vel Nösse,  Tirggel und Zimmedschtärn,  die träg ech, wärs en Zentner,  för dChende eischter gärn!  Aber die tusigs Ruete,  die han-i ufem Strich  die bruucht mine gueti Meischter,  jo nid emol för mech.  Ech folg ehm gärn ofs Wörtli,  ond loufe, was i cha,  die liebe Chend im Städtli,  müend doch au öppis ha!